Ужо з 2 класа былі сфарміраваны групы высокаматываваных дзяцей, для якіх настаўнікі на ўроках выкарыстоўваюць дадатковыя дыдактычныя матэрыялы для паглыблення ведаў. Актыўна прымяняецца вучэбны дапаможнік па тэхналогіі “Разумнае чытанне” С.І.Гін, для работы з якім настаўнікі выкарыстоўваюць інтэрнэт-дадатак QR і дадатак галасавога набору (СМС), а таксама смартфоны навучэнцаў, што дае магчымасць малодшым школьнікам працаваць на апярэджанне індывідуальна, у групах, парах, праводзіць камандны мазгавы штурм. Пасля завяршэння кожнага паўгоддзя ўсім вучням класа прапаноўваецца комплексная работа: спецыяльны тэкст з літаратурнага твора з заданнямі па матэматыцы, рускай мове і прадмеце “Чалавек і свет” (падабраны тэкст прымушае думаць, уяўляць, чытаць паміж радкоў).